मुंबई, 18 सितम्बर (आईएएनएस)। शिवसेना नेता संजय राउत को संसदीय दल का प्रमुख नियुक्त किया गया है। शिवसेना के एक पदाधिकारी ने मंगलवार को यह जानकारी दी।
 पदाधिकारी ने कहा कि शिवसेना प्रमुख उद्धव ठाकरे के करीबी व पार्टी के मुखपत्र सामना के कार्यकारी संपादक राउत (56) का अब संसद के 21 सदस्यीय समूह पर नियंत्रण होगा।
 राष्ट्रीय जनतांत्रिक गठबंधन की सहयोगी शिवसेना के लोकसभा में 18 सदस्यों का नेतृत्व आनंदराव अडसुल व तीन राज्यसभा सदस्यों का नेतृत्व राउत करते हैं।
 राउत की नियुक्ति शिवसेना प्रमुख उद्धव ठाकरे द्वारा लोकसभा अध्यक्ष सुमित्रा महाजन को बीते महीने के अंत में लिखे गए पत्र के बाद से प्रभावी है।
 उद्धव ठाकरे का यह फैसला जुलाई में लोकसभा में शिवसेना के मुख्य सचेतक चंद्रकांत खैरे द्वारा की गई भारी भूल से प्रेरित है, जिसमें चंद्रकांत ने पार्टी के सांसदों को विपक्ष के अविश्वास प्रस्ताव के दौरान भाजपा की अगुवाई वाली सरकार के पक्ष में वोट डालने के लिए व्हिप जारी किया था।
 इसके बाद ठाकरे ने खैरे को मुख्य सचेतक पद से हटा दिया था और कहा कि पार्टी का फैसला वोटिंग से दूर रहने का था।
 
मुंबई, अट्ठारह सितम्बर । शिवसेना नेता संजय राउत को संसदीय दल का प्रमुख नियुक्त किया गया है। शिवसेना के एक पदाधिकारी ने मंगलवार को यह जानकारी दी। पदाधिकारी ने कहा कि शिवसेना प्रमुख उद्धव ठाकरे के करीबी व पार्टी के मुखपत्र सामना के कार्यकारी संपादक राउत का अब संसद के इक्कीस सदस्यीय समूह पर नियंत्रण होगा। राष्ट्रीय जनतांत्रिक गठबंधन की सहयोगी शिवसेना के लोकसभा में अट्ठारह सदस्यों का नेतृत्व आनंदराव अडसुल व तीन राज्यसभा सदस्यों का नेतृत्व राउत करते हैं। राउत की नियुक्ति शिवसेना प्रमुख उद्धव ठाकरे द्वारा लोकसभा अध्यक्ष सुमित्रा महाजन को बीते महीने के अंत में लिखे गए पत्र के बाद से प्रभावी है। उद्धव ठाकरे का यह फैसला जुलाई में लोकसभा में शिवसेना के मुख्य सचेतक चंद्रकांत खैरे द्वारा की गई भारी भूल से प्रेरित है, जिसमें चंद्रकांत ने पार्टी के सांसदों को विपक्ष के अविश्वास प्रस्ताव के दौरान भाजपा की अगुवाई वाली सरकार के पक्ष में वोट डालने के लिए व्हिप जारी किया था। इसके बाद ठाकरे ने खैरे को मुख्य सचेतक पद से हटा दिया था और कहा कि पार्टी का फैसला वोटिंग से दूर रहने का था।